《十日发永州有感》
明代·彭华

百年役役居尘世，此日迢迢走传车。跬步不离三尺法，寻常还传数编书。

也知天际浮云薄，好是山中梁木疏。回首长安将万里，心旌时为一踌躇。

作者简介：（1432—1496）江西安福人，字彦实。彭时族弟。景泰五年进士。成化时累官吏部左侍郎兼翰林学士，入阁预机务。与万安、李孜省朋比，排挤异己。未几以疾去。卒谥文思。有《彭文思集》。